Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

“Кыргыз Республикасындагы улгайган жарандар жөнүндө” Кыргыз Республикасынын Мыйзамына өзгөртүүлөрдү киргизүү тууралуу

**1-берене.**

**“**Кыргыз Республикасындагы улгайган жарандар жөнүндө” Кыргыз Республикасынын Мыйзамына төмөнкү өзгөртүүлөр (“Эркин тоо” гезити, 2011-жылдын 2-августу № 62) киргизилсин:

1. Мыйзамдын бүтүндөй тексти боюнча ар кандай жөндөмө мүчөлөрү бар “Өкмөтү” сөзү тиешелүү жөндөмө формаларындагы “Министрлер Кабинети” сөздөрүнө алмаштырылсын.
2. 2-беренеде:

а) үчүнчү абзацтагы “майзамдарына” сөзү “мамлекеттик пенсиялык социалдык камсыздандыруу жөнүндө мыйзамына” сөздөрүнө алмаштырылсын;

б) төмөнкү мазмундагы төртүнчү абзац менен толукталсын:

“улгайган жалгыз бой жарандар - жалгыз бой жарандар (жалгыз бой түгөйлүү жубайлар): 58 жаш курактагы жана андан ашкан аялдар, 63 жаш курактагы жана андан ашкан эркектер”;

3) 4-берененин 2-бөлүгүндөгү “социалдык колдоо” сөздөрүнөн кийин: “,маалыматка жана билимге жеткиликтүүлүк” сөздөрү менен толукталсын.

4) 5-берене төмөнкү мазмундагы жетинчи, сегизинчи, тогузунчу, онунчу, он биринчи жана он экинчи абзацтар менен толукталсын:

«- акыйкаттыктын жана өз ара жардамдын негизинде муундар ортосундагы тилектештикти бекемдөөнү пропагандалоо;

- жаштар менен билим жана тажрыйба алмашуу жолу менен өсүп келе жаткан муунду патриоттуулукка тарбиялоодо улгайган жарандардын катышуусу;

- улгайган жарандардын жарандык укуктарын сактоо жана кадыр-баркын сыйлоо;

- улгайган жарандардын өзүн өнүктүрүүсү үчүн, анын ичинде улгайган жарандардын билим алуусуна бирдей мүмкүнчүлүктөрдү түзүү;

- улгайган жарандардын ишкердик ишин колдоо жана өнүктүрүү;

- улгайган жарандарга карата терс стереотиптерди жана басмырлоону - эйджизмди болтурбоо.»;

5) 6-берененин 1 - бөлүгү төмөнкү редакцияда берилсин:

«1. Жергиликтүү өз алдынча башкаруу органы:

- болгон каражаттардын алкагында улгайган жарандарды колдоо боюнча аймактык жана жергиликтүү программаларды ишке ашырат;

- улгайган жарандарга карата ырайымсыз мамилени жана зомбулукту болтурбоо тууралуу маалыматтык кампанияны уюштурат жана өткөрөт;

- улгайган жарандарды коомдук жашоого тартуу максатында улгайган жарандар үчүн жана улгайган жарандар арасында волонтерлук колдоону камсыз кылат.»;

6) 6-берененин 2-бөлүгүндөгү “буюртма” сөзү “социалдык заказ” сөздөрүнө алмаштырылсын;

7) 7-берененин 2-бөлүгүндө “буюртма” сөзү “социалдык заказ” сөздөрүнө алмаштырылсын;

8) 8-берененин биринчи абзацындагы “сунуштарды жиберүү аркылуу” сөздөрүнөн кийин “,шайлоо органдарында өкүлчүлүк кылуу” сөз айкаштары менен толукталсын;

9) төмөнкү мазмундагы экинчи абзац менен толукталсын:

“Мамлекеттик органдар Кыргыз Республикасынын мыйзамдарында тыюу салынбаган каражаттарды тартуунун алкагында түзүлгөн келишимдердин негизинде тармактык милдеттерди ишке ашыруу үчүн улгайган жарандарды ишке тартууга укуктуу.”

10) 10 – берене төмөнкү мазмундагы тогузунчу, онунчу абзацтар менен толукталсын:

“- ишкердик ишмердигин колдоого;

- Кыргыз Республикасынын мыйзамдарына каршы келбеген башка кызматтарга».

11) 12-берене төмөнкү мазмундагы экинчи абзац менен толукталсын:

“Жергиликтүү өз алдынча башкаруу органдары, Бишкек жана Ош шаарларынын мэриялары улгайган жарандарга кошумча социалдык кепилдиктерди белгилей алышат.”

12) 16-беренедеги “адистештирилген стационардык мекемелерде” сөздөрү “социалдык (адистештирилген) стационардык мекемелерде” сөздөрүнө алмаштырылсын.

13) 17-берененин 3-бөлүгүндөгү “акысыз юридикалык жардам көрсөтүүнү” сөздөрүнөн кийин “Кыргыз Республикасынын “Мамлекет кепилдеген юридикалык жардам жөнүндө” Мыйзамына ылайык” сөздөрү менен толукталсын.

14) 20-берененин 1-бөлүгүндөгү “бере алышат.” сөзү “берүүгө милдеттүү” сөздөрүнө алмаштырылсын;

15) 20-берененин 1-бөлүгүндөгү “улгайган жарандарга” сөздөрүнөн кийин “аразынын негизинде” сөздөрү менен толукталсын.;

16) Мыйзам төмөнкү мазмундагы 20-1-берене менен толукталсын:

«20-1-берене. Өзгөчө кырдаалда жана табигый кырсыктар болгон учурда улгайган жарандарды камсыз кылуу

Мамлекеттик органдар жана жергиликтүү өз алдынча башкаруу органдары табигый кырсыктар болгондо жана өзгөчө кырдаалда артыкчылыктуу түрдө улгайган жарандардын тамак-ашка, турак-жайга жана медициналык жактан тейлөөгө жетүүсүн камсыз кылат.”.

**2-берене.**

1. Ушул Мыйзам расмий жарыяланган күндөн тартып күчүнө кирет.
2. Кыргыз Республикасынын Министрлер Кабинети алты айлык мөөнөттө өз чечимдерин ушул мыйзамга ылайык келтирсин.

**Кыргыз Республикасынын**

**Президенти**